32. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 69732 της 22 Οκτ./5 Νοεμ. 1968 (ΦΕΚ Β΄592) Περί επεξεργασίας και συσκευασίας εις εργοστάσια του ΑΣΟ Κορινθιακής σταφίδος δια λογαριασμόν εξαγωγέων κλπ. Έχοντες υπ’ όψιν: 1.Τας διατάξεις του από 26.9.55 (30.11.55) Β.Δ/τος «περί κωδικοποιήσεως των περί προστασίας Κορινθιακής σταφίδος και Α.Σ.Ο. διατάξεων», ως αύται ετροποποιήθησαν και συνεπληρώθησαν μεταγενεστέρως. 2.Τας διατάξεις της υπ’ αριθ. 614/2.8.68 αποφάσεως του Ε.Σ.Ο.Π. «περί λήψεως μέτρων αφορώντων την Κορινθιακήν σταφίδα εσοδείας 1968», ως αύτη συνεπληρώθη δια της υπ’ αριθ. 638/9.8.68 σχετικής αποφάσεως του Ε.Σ.Ο.Π., δι’ ης ωρίσθη ότι δεν επιτρέπεται εις τον Α.Σ.Ο., την Κ.Σ.Ο.Σ. και την Συκικήν όπως διενεργούν απ’ ευθείας εξαγωγάς εις την αλλοδαπήν των υπ’ αυτών διαχειριζομένων προϊόντων. Λαβόντες υπ’ όψιν το υπ’αριθ. 19820/7.9.68 προς ημάς έγγραφον του Α.Σ.Ο. επί του εν περιλήψει θέματος, αποφασίζομεν: Εγκρίνομεν όπως ο Αυτόνομος Σταφιδικός Οργανισμός επεξεργάζηται και συσκευάζη εις τα εργοστάσια του Κορινθιακήν σταφίδα δια λογαριασμόν εξαγωγέων και εμπόρων του είδους, είτε προς εξαγωγήν ή προς διάθεσιν δι’ εσωτερικήν κατανάλωσιν επ’ ονόματί των, υπό τον όρον της παραδόσεως του εμπορεύματος εντός των εργοστασίων όπου λαμβάνει χώραν εκάστοτε η επεξεργασία και η συσκευασία αυτού. Η παρούσα ισχύουσα από σήμερον, δημοιευθήτω δια της Εφημερίδος της Κυβερνήσεως. 